पाएं अपने शहर की ताज़ा ख़बरें और फ्री ई-पेपरडाउनलोड करें
खेड़ा जमालपुर निवासी रुखसाना पुत्री रहमान खान ने अपने पति के खिलाफ तीन तलाक देने का हिंडौन सदर थाने में इस्तगासे से मामला दर्ज कराया है। सदर थाना प्रभारी कृपालसिंह ने बताया कि रुखसाना ने न्यायालय के इस्तगासे से मामला दर्ज कराया कि 28 अप्रैल को सुबह उसके पति भुकरावली निवासी शाहरुख उर्फ राजू उसके पीहर आए और कहने लगे कि तुमने मेरे और परिजनों के खिलाफ घर से निकालकर दहेज मांगने का मामला दर्ज कराया है। इसलिए अब मैं तुझे नहीं रख सकता। यह कहते हुए उसके परिजनों के सामने पति ने उससे तीन बार तलाक-तलाक-तलाक कहते तलाक दे दिया। इस बारे में 29 अप्रैल को न्यायालय में इस्तगासा पेश किया। न्यायालय प्राप्त इस्तगासे के आधार पर मामला दर्ज कर पुलिस ने जांच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn